พรรคเสรีประชาธิปไตย (พ.ศ. 2498)
พรรคเสรีประชาธิปไตย พรรคการเมืองของไทยในอดีตที่จดทะเบียนก่อตั้งตาม พระราชบัญญัติพรรคการเมือง พ.ศ. 2498 เมื่อวันที่ 1 ตุลาคม พ.ศ. 2498 โดยมีนาย เมธ รัตนประสิทธิ์ เป็นหัวหน้าพรรค มีร้อยโท จารุบุตร เรืองสุวรรณ บิดาของนาย จารุพงศ์ เรืองสุวรรณ อดีต รัฐมนตรีว่าการกระทรวงมหาดไทย และอดีตหัวหน้า พรรคเพื่อไทย เป็นเลขาธิการพรรค ต่อมาในปี พ.ศ. 2500 ได้มีการเปลี่ยนแปลงในตำแหน่งเลขาธิการพรรค เมื่อร้อยโท จารุบุตร ได้ลาออกจากตำแหน่ง และได้แต่งตั้งให้ บุญคุ้ม จันทรศรีสุริยวงศ์ ดำรงตำแหน่งแทน
พรรคคริสเตียนประชาธิปไตย (บราซิล)
พรรคคริสเตียนประชาธิปไตย (, PDC) เป็นพรรคการเมืองของประเทศบราซิล ก่อตั้งเมื่อปี ค.ศ. 1945 ซึ่งเป็นพรรคการเมืองขนาดเล็ก มีแนวคิดสนับสนุนประเพณี ค่านิยมทางคริสเตียน พรรคนี้ถูกห้ามโดยเผด็จการทหารในปี ค.ศ. 1965 พรรคคริสเตียนประชาธิปไตยถูกสร้างใหม่ และต่อมาได้รวมกับพรรคอื่นๆ เป็นพรรคสังคมประชาธิปไตย